**Приложение № 11**

**Д О Г О В О Р**

**№ .....................**

Днес \_\_\_\_\_\_\_\_\_2019 г., в гр. Пловдив, между

**“ЦЕНТЪР ЗА ПСИХИЧНО ЗДРАВЕ – ПЛОВДИВ” ЕООД, ЕИК 000463386**, със седалище и адрес на управление: град Пловдив, бул. “Пещерско шосе “ № 68, представлявано от д-р Мариана Георгиева Господинова - Управител и Мариета Тодорова – Гл. счетоводител, *наричано по-долу ВЪЗЛОЖИТЕЛ* от една страна,

и

…………………………………….., със седалище и адрес на управление: ………………………,

ЕИК/ код по Регистър БУЛСТАТ/регистрационен номер или друг идентификационен код ……………………………, ДДС номер ……………………………………………………..,

представляван от ………………………….., в качеството на …………………………, *наричано по-долу за краткост ИЗПЪЛНИТЕЛ*, от друга страна,

**(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)**

на основание чл. 194, ал. 1 от ЗОП и въз основа на утвърден на ……………...2019 г. от Управителя на „ЦПЗ Пловдив“ ЕООД Протокол за работа на комисия, назначена със заповед № …………/ ……………2019 г. на Управителя на „ЦПЗ Пловдив“ ЕООД за възлагане на обществена поръчка на стойност по чл. 20, ал. 3, т. 2 от ЗОП,

се сключи този договор („**Договора**/**Договорът**“) за възлагане на обществена поръчка за следното:

**І. ПРЕДМЕТ НА ДОГОВОРА**

**Чл.1. /1/** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск строително-монтажни работи в Приемно-диагностично звено и отделения в структурата на „ЦПЗ Пловдив“ ЕООД – град Пловдив, бул. „Пещерско шосе“ № 68, включващи всички дейности, описани в подробната количествена сметка, съгласно ценовото предложение на избрания ИЗПЪЛНИТЕЛ, представляващо неразделна част от настоящия договор /Приложение № 1/

**/2/** Изисквания към изпълнението на предмета на договора:

* 1. Качествено и в срок изпълнение на строително-монтажните работи, както и всички външни доставки и услуги, свързани с предмета на поръчката и описани в подробната количествена сметка.
  2. Вложените материали и изделия да отговарят на техническите изисквания към строителните продукти, съгласно Закона за техническите изисквания към продуктите (ЗТИП) и Наредбата РД-02-20-1 от 05.02.2015 г. за влагане на строителни продукти в строежите на Република България.
  3. При изпълнение на СМР, ИЗПЪЛНИТЕЛЯТ е длъжен да спазва разпоредбите на Наредба № 8121з-531 от 9 септември 2014 г., изм. и доп. в ДВ бр.33 от 25 Април 2017г. за реда и условията за осъществяване на дейности по осигуряване на пожарна безопасност на обекти и/или поддържане и обслужване на уреди, системи и съоръжения, свързани с пожарната безопасност, от търговци и контрола върху тях и всички нормативни документи свързани с извършване на строителните процеси.
  4. Обезопасяването и почистването на околното пространство около строителната площадка, както и извозването на строителните и други отпадъци, резултат от извършващият се ремонт са отговорност на ИЗПЪЛНИТЕЛЯ, като евентуалните санкции при констатирани нарушения ще бъдат за негова сметка.
  5. ИЗПЪЛНИТЕЛЯТ следва да осигури за своя сметка необходимите материали и техническо оборудване за качествено изпълнение на договора.
  6. В случай, че в процеса на извършване на строително-монтажните работи /СМР/ се наложи увеличаване на количеството на някои видове СМР, това може да се извърши единствено за сметка на намаляване на количеството на друг вид СМР, като това обстоятелство не може да доведе до увеличаване на стойността на договора, съгласно приетата оферта на избрания ИЗПЪЛНИТЕЛ. Частичната замяна на дейности от предмета на поръчката за строителство се извършва само в интерес и със съгласието на Възложителя.
  7. В случай, че в процеса на извършване на строително-монтажните работи /СМР/ се наложи отпадане или намаляване на количеството на някои видове СМР, ВЪЗЛОЖИТЕЛЯ заплаща на ИЗПЪЛНИТЕЛЯ единствено действително извършените и приети СМР, без да дължи неустойка или обезщетение.

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл.2. /1/** Срокът за изпълнение на строително-ремонтните работи по чл. 1 е **……………** */до 60 (шестдесет)/* **календарни дни**, считано от датата на подписване на Протокол за предаване на Изпълнителя на строителната площадка, като той се счита за изпълнен с двустранно подписване на Протокол за установяване на действително извършените и приети строително-ремонтни работи.

**/2/** Приемането на извършените строително-ремонтни работи по този договор ще бъде осъществено от комисия, назначена със заповед от Управителя на „ЦПЗ Пловдив“ ЕООД.

**/3/** Място на изпълнение на договора:Сгради, разположени на територията на „ЦПЗ Пловдив“ ЕООД – град Пловдив, бул. „Пещерско шосе“ № 68.

**III. ЦЕНИ И НАЧИН НА ПЛАЩАНЕ**

**Чл.3. /1/** При изпълнение на възложената поръчка ВЪЗЛОЖИТЕЛЯТ, се задължава да изплати на ИЗПЪЛНИТЕЛЯ възнаграждение в размер на ……………. **(……………………………………………………) лева без ДДС, съответно ………………. (………………………………………) лева** **с включен ДДС.**

**/2/** ВЪЗЛОЖИТЕЛЯТ заплаща на ИЗПЪЛНИТЕЛЯ стойността само на действително изпълнените от ИЗПЪЛНИТЕЛЯ и/или ПОДИЗПЪЛНИТЕЛЯ и приети от ВЪЗЛОЖИТЕЛЯ дейности, предмет на договора. В случай на неизпълнение и/или неприемане на дейности по договора дължимото по договора възнаграждение, посочено в ал. 1 се преизчислява, катосе намалява със стойността на неизпълнените/неприети дейности.

**/3/** Плащането по настоящия договор се извършва, както следва:

**1. Авансово плащане –** на датата на подписване на Протокол обр. 2 към Наредба № 3 за съставяне на актове и протоколи по време на строителството /ДВ бр.72 от 2003 год./ за откриване на строителната площадка на обекта – в размер на 30 % (тридесет процента) от стойността на договора.

**2. Окончателно плащане -** в размер на остатъка от цената по договора, получен след приспадане на аванса, което плащане се извършва в срок до 15 (петнадесет) дни от датата на подписване на окончателен приемо-предавателен протокол и представяне на фактура от **ИЗПЪЛНИТЕЛЯ**. Окончателният приемо-предавателен протокол се съставя при подписан Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година и при цялостно изпълнение на възложените дейности.

*Забележка: ВЪЗЛОЖИТЕЛЯТ заплаща на ИЗПЪЛНИТЕЛЯ стойността само на действително изпълнените от ИЗПЪЛНИТЕЛЯ и/или ПОДИЗПЪЛНИТЕЛЯ и приети от ВЪЗЛОЖИТЕЛЯ дейности, предмет на договора. В случай на неизпълнение и/или неприемане на дейности по договора дължимото по договора възнаграждение, посочено в ал. 1 се преизчислява, като**се намалява със стойността на неизпълнените/неприети дейности.*

**/4/** ВЪЗЛОЖИТЕЛЯТ заплаща на ИЗПЪЛНИТЕЛЯдължимото възнаграждение по ал. 1 по следната банкова сметка на ИЗПЪЛНИТЕЛЯ:

IBAN ………………………………………….. BIC …………………..

Банка ………………………..

**/5/** При промяна на банковата сметка, посочена в ал. 4, в 3-дневен срок от настъпване на промяната, ИЗПЪЛНИТЕЛЯТ уведомява писмено ВЪЗЛОЖИТЕЛЯ. В случай, че не уведоми ВЪЗЛОЖИТЕЛЯ в този срок, плащането по сметката се счита за валидно извършено.

**ІV. ДОКУМЕНТИРАНЕ И ПРИЕМАНЕ НА ИЗПЪЛНЕНИЕТО ПО ДОГОВОРА**

**Чл.4. /1/** Приемането на строително-ремонтните дейности се извършва от комисия, назначена със заповед от Управителя на „ЦПЗ Пловдив“ ЕООД с приемо-предавателен протокол за установяване на действително извършените и приетите строително-ремонтни работи, подписан между страните.

**/2/** В приемо-предавателния протокол по ал. 1 се отразява съответствието и/или несъответствието на изпълненото с изискванията на ВЪЗЛОЖИТЕЛЯ по договора за количество, качество и срок и се приема пълно или частично изпълнението на възложените строително-ремонтни дейности.

**/3/** При установяването на несъответствие в изпълнението, което подлежи на отстраняване, ВЪЗЛОЖИТЕЛЯТ, чрез определения по договора координатор, може да определи подходящ срок за отстраняването му (в случаите, когато това е възможно и необходимо).

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5.** ИЗПЪЛНИТЕЛЯТ има право:

**1.** Да получи уговореното възнаграждение за изпълнената от него и приетата от ВЪЗЛОЖИТЕЛЯработа, в размера, по реда и начина, определени в настоящия договор;

**2.** Да изисква от ВЪЗЛОЖИТЕЛЯ необходимото съдействие за изпълнение на поръчката.

**Чл.6.** ИЗПЪЛНИТЕЛЯТ се задължава:

**1.** Да извърши строителните и ремонтни работи, предмет на настоящия договор качествено и в срок, с материали, системи и изделия, отговарящи на техническите изисквания към строителните продукти съгласно Закона за техническите изисквания към продуктите (ЗТИП), Наредбата РД-02-20-1 от 05.02.2015г. за влагане на строителни продукти в строежите на Република България и на БДС.

**2.** Да изпълнява всички дейности, свързани с изпълнение на поръчката, съгласно указанията на производителите и при спазване на техническите изисквания за качествено и безопасно изпълнение, установени с действащите нормативни актове в Република България.

**3.** Да осъществява дейностите, обхванати от предмета на настоящия договор с необходимата отговорност и грижа на добър стопанин, опазващ наличното имущество, техника, материали и документация на ВЪЗЛОЖИТЕЛЯ от повреждане и/или унищожаване, като при евентуално нанесени щети следва да ги отстрани за своя сметка.

**4.** Да спазва разпоредбите на Наредба № 8121з-531 от 9 септември 2014 г., изм. и доп. в ДВ бр.33 от 25 Април 2017г. за реда и условията за осъществяване на дейности по осигуряване на пожарна безопасност на обекти и/или поддържане и обслужване на уреди, системи и съоръжения, свързани с пожарната безопасност, от търговци и контрола върху тях и всички нормативни документи свързани с извършване на строителните процеси.

**5.** Да не допуска замърсяване на улици и околната среда, да извършва своевременно почистване на мястото на изпълнението и извозване на строителните и други отпадъци, резултат от работата, като евентуалните санкции при констатирани нарушения ще бъдат за сметка на ИЗПЪЛНИТЕЛЯ. След приключване на строително-монтажните дейности, помещенията трябва да се предадат на възложителя почистени от отпадъците.

**6.** Да опазва и да не разгласява пред трети лица информация, която му е станала известна при изпълнението на този договор, както и относно вътрешни правила, процедури, организация, структура, начин на функциониране, комуникации, мрежи и информационни системи на Читалището, без изрично писмено предварително съгласие на ВЪЗЛОЖИТЕЛЯ, с изключение на случаите, когато ИЗПЪЛНИТЕЛЯТ е задължен по закон за това. ИЗПЪЛНИТЕЛЯТ има задължение да гарантира спазването на това задължение и по отношение на лицата, които е ангажирал с изпълнението на настоящия договор.

**7.** Да издаде и представи на координатора по договора фактура за извършените и приети дейности, включени в предмета на настоящия договор.

**8.** Да има валидна застраховка, съгласно изискванията на чл. 171 от ЗУТ и Наредбата за условията и реда за задължителното застраховане в проектирането и строителството. Застраховката следва да е най-малко за минималната застрахователна сума и със срок на валидност, покриващ най-малко срока на договора. Копие на същата се представя при сключване на договора и става неразделна част от него. Ако срокът на застраховката изтича по време на действие на договора, съгласно чл. 18 от НУРЗЗПС, ВЪЗЛОЖИТЕЛЯТ може да откаже дължимите плащания, докато ИЗПЪЛНИТЕЛЯТ представи доказателства, че е отстранил нарушението.

**Чл.7./1/** ИЗПЪЛНИТЕЛЯТ поема …… /………………….. / месеца гаранционна отговорност */не по-малко от 24 (двадесет и четири) месеца/* по отношение на извършените строително-монтажни работи, включени в количествената сметка, съгласно техническото му предложение за изпълнение на поръчката, ако няма предвиден друг по-дълъг гаранционен срок по силата на нормативен акт или на производител.

**/2/** Гаранционният срок започва да тече от дата на подписване на протокола за приемане на строително-ремонтните работи по чл. 4 от настоящия договор.

**/3/** За установените дефекти през гаранционния срок ВЪЗЛОЖИТЕЛЯТуведомява писмено ИЗПЪЛНИТЕЛЯ**.** В срок до три работни дни след писменото уведомяване и съставяне на констативен протокол, ИЗПЪЛНИТЕЛЯТ съгласувано с ВЪЗЛОЖИТЕЛЯ, започва работа по отстраняване на дефектите в минимално необходимия технологичен срок. Гаранционният срок се удължава със срока за отстраняването им.

**/4/** Всички проявени дефекти, установени през гаранционния срок се отстраняват от ИЗПЪЛНИТЕЛЯ за негова сметка.

***ОСОБЕНИ ПРАВА И ЗАДЪЛЖЕНИЯ, НЕЗАВИСИМИ ОТ ПРЕДМЕТА НА ПОРЪЧКАТА, КОГАТО В ИЗПЪЛНЕНИЕТО Е ПРЕДВИДЕНО ДА УЧАСТВА ПОДИЗПЪЛНИТЕЛ/***

*ИЗПЪЛНИТЕЛЯТ има право:*

*- да предоставя становище и/или да оспорва плащанията или част от тях по направено от ПОДИЗПЪЛНИТЕЛЯ искане за плащане за част от поръчката, която е предвидено да се изпълнява от ПОДИЗПЪЛНИТЕЛ и може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ;*

*ИЗПЪЛНИТЕЛЯТ е длъжен:*

* *да сключи договор за подизпълнение*
* *в срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, да изпрати копие на договора/ допълнителното споразумение, заедно с доказателства, че са изпълнени условията на чл. 66, ал 2 и ал. 11 от ЗОП;*
* *да предвиди в договора с подизпълнителя забрана последния да превъзлага една или повече от дейностите, които са включени в предмета на договора за подизпълнение;*
* *да предостави на ВЪЗЛОЖИТЕЛЯ отправено от подизпълнителя искане за разплащане на част от поръчката на подизпълнителя заедно със становище по него;*
* *да уведоми ВЪЗЛОЖИТЕЛЯ за името, данни за контакт и представителите на подизпълнителите, посочени в офертата в срок най-късно преди започване на изпълнението на договора.*
* *ИЗПЪЛНИТЕЛЯТ носи пълна отговорност за действията и/или бездействията на подизпълнителите си, като участието им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор*
* *В отношенията си с подизпълнителите, ИЗПЪЛНИТЕЛЯТ е длъжен да предвиди гаранции, че:*
* *приложимите клаузи на настоящия договор са задължителни и за подизпълнителите;*
* *действията на подизпълнителите няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;*
* *при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителите;*
* *участието на подизпълнителите ще е съобразно посоченото в офертата за участие на ИЗПЪЛНИТЕЛЯ и няма да бъде променяно за срока на изпълнение на настоящия договор.*
* *отношенията между ИЗПЪЛНИТЕЛЯ и подизпълнителите не пораждат никакви задължения за ВЪЗЛОЖИТЕЛЯ.*
* *Приложимите правила относно директните разплащания по чл. 66, ал. 4, ал. 5, ал. 6 и ал. 7 от ЗОП с ПОДИЗПЪЛНИТЕЛИ се посочват в договора.*

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8.** **/1/** ВЪЗЛОЖИТЕЛЯТ има право:

**1.** Да изисква от ИЗПЪЛНИТЕЛЯ изпълнение на възложената работа качествено, в срок и без отклонения от поръчката.

**2.** Да осъществява лично или чрез координатора по договора лице текущ контрол по изпълнението на ремонтните работи и изискванията за качество на вложени материали съгласно Закона за техническите изисквания към продуктите и Наредбата РД-02-20-1 от 05.02.2015 г. за влагане на строителни продукти в строежите на Република България.

**/2/** Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, доколкото не пречат на неговата самостоятелност и не излизат от предмета на поръчката.

**Чл.9.** ВЪЗЛОЖИТЕЛЯТ е длъжен:

**1.** Да заплати на ИЗПЪЛНИТЕЛЯ уговореното възнаграждение, съгласно чл. 3 от настоящия договор.

**2.** Да осигури достъп на ИЗПЪЛНИТЕЛЯ до обектите с цел обезпечаване изпълнението на видовете строително-ремонтни дейности

**3.** Да оказва съдействие на ИЗПЪЛНИТЕЛЯ за изпълнение на възложената му работа.

**Чл.10.** Когато ИЗПЪЛНИТЕЛЯТ се е отклонил от поръчката или работата му е с недостатъци, ВЪЗЛОЖИТЕЛЯТ има право да откаже заплащането на цялото възнаграждение или на част от него, докато ИЗПЪЛНИТЕЛЯТ не изпълни своите задължения по договора.

**Чл.11.** В случай на предходния член, когато отклоненията от поръчката или недостатъците на работата са съществени, ВЪЗЛОЖИТЕЛЯТ разполага с едно от следните права по избор:

**1.** Да определи подходящ срок, в който ИЗПЪЛНИТЕЛЯТ безвъзмездно да поправи работата си.

**2.** Да отстрани за сметка на ИЗПЪЛНИТЕЛЯ отклоненията от поръчката, респективно недостатъците на работата.

**3.** Да намали възнаграждението, съразмерно с неизпълнената част от договора.

**VII. ГАРАНЦИЯ ЗА ИЗПЪЛНЕНИЕ. ОТГОВОРНОСТ ПРИ НЕИЗПЪЛНЕНИЕ**

**Чл.12. /1/** При подписване на договора ИЗПЪЛНИТЕЛЯТпредставя на ВЪЗЛОЖИТЕЛЯ гаранция за изпълнение на договора в размер на **……………** (……………………….) лева, представляваща 3 (три на сто) % от стойността на договора в размер на ……….. лв. без ДДС.

**/2/** Гаранцията може да се представи под формата на банкова гаранция, със срок на валидност, покриващ срока на действие на договора, застраховка, обезпечаваща изпълнението чрез покритие на отговорността на изпълнителя, или парична сума, внесена по сметка на „ЦПЗ Пловдив“ ЕООД - IBAN: **Банка: „Общинска банка” АД – клон Пловдив**

**BIC SOMBBGSF**

**IBAN: BG05SOMB91301010160401**

Разходите по обслужването на гаранцията за изпълнение на договора се поемат от ИЗПЪЛНИТЕЛЯ.

**/3/** В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за възлагане на обществената поръчка.

**/4/** В случай, че банката, издала гаранцията за изпълнение на договора, е обявена е несъстоятелност, изпадне в неплатежоспособност/свръх задлъжнялост, отнеме й се лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция.

**/5/** ВЪЗЛОЖИТЕЛЯТ освобождава гаранцията за изпълнение на договора без да дължи лихви, в срок до 7 (седем) работни дни, считано от деня на писменото й поискване от ИЗПЪЛНИТЕЛЯ, след изтичане срока на действие на договора, съгласно клаузите на този договор, и точното изпълнение на задълженията на ИЗПЪЛНИТЕЛЯ по него, удостоверено с двустранно подписан приемо-предавателен протокол. ВЪЗЛОЖИТЕЛЯТ не дължи лихви за периода до окончателното освобождаване на гаранцията за изпълнение на договора.

**/6/** В случай, че гаранцията за изпълнение е под формата на банкова гаранция, освобождаването й се извършва чрез предаване оригинала на документа за учредяването й, а в случай, че е под формата на парична сума - чрез превеждане по банкова сметка на ИЗПЪЛНИТЕЛЯ както следва:

**IBAN на сметка: ……………………….,**

**при банка „……………..“, BIC код: ………………….**

**Чл. 13/1/** При пълно неизпълнение на договора ВЪЗЛОЖИТЕЛЯТ задържа представената гаранция в пълен размер.

**/2/** При частично неизпълнение на договора, ВЪЗЛОЖИТЕЛЯТ задържа пропорционална част от сумата по гаранцията, съответстваща на неизпълнената част от договора.

**/3/** Независимо от предходните клаузи, в случай на пълно неизпълнение на задълженията по настоящия договор от страна на ИЗПЪЛНИТЕЛЯ, същият дължи неустойка в размер на 10 % от стойността на договора без ДДС. При частично неизпълнение на възложената работа, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на неизпълнената част, която се удържа от стойността на дължимото възнаграждение. В случай, че дължимото възнаграждение не е достатъчно неустойката се изплаща от ИЗПЪЛНИТЕЛЯ на ВЪЗЛОЖИТЕЛЯ в двадесет дневен срок от писменото уведомяване на ИЗПЪЛНИТЕЛЯ.

**/4/** За пълно неизпълнение се приема неизвършването на дейностите, предмет на настоящия договор, в срок до 20 (двадесет) календарни дни след изтичане на определения в чл. 2, ал.1 от настоящия договор срок, а зачастично неизпълнение на договора се приема неизвършването на част от дейностите, предмет на настоящия договор, в срок до 20 (двадесет) календарни дни след изтичане на определения в чл. 2, ал.1 от настоящия договор срок.

**/5/** При забава в срока по чл.2, ал. 1, ИЗПЪЛНИТЕЛЯТ дължи неустойка в размер на 1 % от договореното възнаграждение за всеки просрочен календарен ден, считано от деня на забавата. Неустойка се удържа от стойността на дължимото възнаграждение. В случай, че дължимото възнаграждение не е достатъчно неустойката се изплаща от ИЗПЪЛНИТЕЛЯ на ВЪЗЛОЖИТЕЛЯ в 20 (двадесет) дневен срок от писменото уведомяване на ИЗПЪЛНИТЕЛЯ.

**/6/** В случай на частично неизпълнение или забавено изпълнение, съответното обстоятелство се отразява в констативен протокол.

**/7/** При частично неизпълнение на възложената работа, ВЪЗЛОЖИТЕЛЯТ заплаща възнаграждение само за тази част от уговорената работа, която е изпълнена точно и за която е подписан протокол за извършени работи, без възражения.

**/8/** При забава в плащането от страна на ВЪЗЛОЖИТЕЛЯ**,** същият дължи на ИЗПЪЛНИТЕЛЯ обезщетение в размер на законната лихва, изчислена пропорционално на дните забава върху стойността на договорената цена за всеки просрочен календарен ден, считано от деня на забавата.

**Чл. 14** **/1/** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**/2/** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел. ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд.

**Чл.15./1/** Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**/2/** Ако страната, която е следвало да изпълни свое задължение по договора е изпаднала в забава, тя не може да се позове на непреодолима сила.

**/3/** Не е налице непреодолима сила, ако съответното събитие е вследствие на неположена грижа от страна на ИЗПЪЛНИТЕЛЯ или при полагане грижата на добър стопанин то може да бъде преодоляно.

**Чл.16./1/** За вреди, причинени на лица, публично или частно имущество, при или по повод осъществяване предмета на договора отговорност носи изцяло ИЗПЪЛНИТЕЛЯТ. ИЗПЪЛНИТЕЛЯТ носи регресна отговорност спрямо ВЪЗЛОЖИТЕЛЯ, ако последният заплати обезщетение за такива вреди.

**/2/** Всяка от страните носи имуществена отговорност за нанесени щети или пропуснати ползи, резултат на виновно, лошо, забавено или неизпълнено задължение по този договор.

**VIII. ПРЕКРАТЯВАНЕ НА ДОГОВОРА**

**Чл. 17. /1/** Договорът се прекратява:

1**.** при настъпване на първото по време от следните събития: изтичане на срока му или при завършване на строително-ремонтните дейности, подробно описани в ценовото предложение на избрания ИЗПЪЛНИТЕЛ, представляващо неразделна част от настоящия договор /Приложение № 1/ и подписване на приемо-предавателен протокол между страните;

2.По взаимно съгласие на страните, изразено писмено;

3. При прекратяване на юридическото лице на ИЗПЪЛНИТЕЛЯ без правоприемство;

4. В случай, че по отношение на ИЗПЪЛНИТЕЛЯ бъде открито производство по несъстоятелност или ликвидация;

5.При настъпване на обективна невъзможност за изпълнение на предмета на договора;

**/2/** ВЪЗЛОЖИТЕЛЯТ има право едностранно да прекрати договора при следните случаи:

1. При невъзможност да се осигури финансиране за изпълнението на договора, като възложителя не дължи на изпълнителя неустойки или обезщетения, а му заплаща само дължимото възнаграждение за извършване до момента на прекратяване изпълнение, прието от Възложителя;

2. При отпадане на основанията за изпълнение на договора в резултат на съществена промяна в обстоятелствата по причини, които възложителят не е могъл да предвиди, като в този случай не се дължат неустойки;

3. При пълно или частично неизпълнение, лошо или забавено изпълнение от страна на ИЗПЪЛНИТЕЛЯ;

**/3/** При разваляне на договора при условията на чл. 87-88 от ЗЗД, изправната страна е длъжна да отправи 7-дневно писмено предизвестие до другата страна.

**/4/** При прекратяване на този договор по искане на ВЪЗЛОЖИТЕЛЯ, ИЗПЪЛНИТЕЛЯТ е длъжен незабавно след получаването или изпращането на предизвестието за прекратяване да направи необходимото за бързото приключване на започнатите строително-ремонтни работи до степен, която позволява прекратяването на договора с най-малки разходи.

**IX. ИЗМЕНЕНИЕ НА ДОГОВОРА**

**Чл. 18 /1/** При замяна на подизпълнителя/ите, посочени в офертата се подписва допълнително споразумение между страните, при спазване изискванията на ЗОП.

**/2/** Допустимо е изменение на настоящия договор по изключение единствено при условията на чл.116 от ЗОП

**X. ДРУГИ РАЗПОРЕДБИ**

**Чл.19. /1/** За всички неуредени в този договор въпроси се прилагат разпоредбите на Търговския закон, Закона за задълженията и договорите и другите приложими норми на българското законодателство.

**/2/.** Всички спорове, породени от този договор ще се решават по взаимно съгласие на страните, а когато такова не бъде постигнато – по реда на ГПК.

**Чл.20. /1/** ВЪЗЛОЖИТЕЛЯТ определя .………………………………… на длъжност ………………….. , тел. ……………………………., e-mail ………………………………., отговарящ по координацията за изпълнението на договора от страна на ВЪЗЛОЖИТЕЛЯ.

**/2/** ИЗПЪЛНИТЕЛЯТ определя .………………………………… на длъжност ………………….., тел. …………………., e-mail ………………………, отговарящ/и по координацията за изпълнението на договора за времето на действие на същия.

**Чл. 21**. При промяна на лицата, отговарящи за изпълнение на договора, всяка от страните е длъжна да уведоми писмено другата страна в 5 (пет) дневен срок от настъпване на съответното обстоятелство, като посочи имената и координатите за връзка на новия координатор.

Настоящият договор се подписа в два еднообразни екземпляра - по един за всяка от страните.

Неразделна част от настоящият договора е:

Приложение № 1 – Копие на Техническо предложение;

Приложение № 2 – Копие на Ценово предложение;

Приложение № 2 – Копие на валидна застраховка на изпълнителя, съгласно чл. 171 от ЗУТ.

**ВЪЗЛОЖИТЕЛ: ИЗПЪЛНИТЕЛ:**

**За „ЦПЗ Пловдив“ ЕООД**

**Управител: ………..…… УПРАВИТЕЛ:………….....……**

**(д-р Мариана Господинова) (име, фамилия)**

**Гл. счетоводител …………….**

**(Мариета Тодорова)**